cyanic-selkie/wikianc huggingface dataset:
รอเบิร์ต สน็อดกราสส์
รอเบิร์ต สน็อดกราสส์ (Robert Snodgrass; เกิด 7 กันยายน ค.ศ. 1987) เป็นนักฟุตบอลชาวสกอตแลนด์ ปัจจุบันเล่นในตำแหน่งปีกให้กับลูตันทาวน์และทีมชาติสกอตแลนด์
โอเวอร์ไมนด์
โอเวอร์ไมนด์ (อังกฤษ: Overmind) เป็นตัวละครในเกมสตาร์คราฟต์ โดยโอเวอร์ไมนด์เป็นผู้ควบคุมเผ่าพันธุ์เซิร์ก
โอเวอร์ไมนด์เป็นสิ่งมีชีวิตรูปร่างคล้ายสมองไม่มีร่างกาย อายุไม่แน่ชัด ถูกสร้างโดย Xel'Naga บนบ้านเกิดของเซิร์กที่ดาว Zerus เพื่อนำคำสั่งสู่เผ่าพันธุ์เซิร์ก
ดูเพิ่ม
Characters of StarCraft 스타크래프트의 등장인물 Nhân vật trong StarCraft
วอลเลย์บอลหญิงชิงแชมป์เอเชีย 2011
การแข่งขันวอลเลย์บอลหญิงชิงชนะเลิศแห่งเอเชีย 2011 (2011 Asian Women's Volleyball Championship) จัดขึ้นระหว่างวันที่ 15-23 กันยายน 2011 ณ ไทเป ไต้หวัน
จักรพรรดิโกะ-ฮานาโซโนะ
จักรพรรดิโกะ-ฮานาโซโนะ (後花園天皇) เป็นจักรพรรดิญี่ปุ่นองค์ที่ 102 ตามประเพณีการสืบราชสันตติวงศ์ รัชสมัยของพระองค์กินเวลาตั้งแต่ปี ค.ศ. 1428 ถึง ค.ศ. 1464
จักรพรรดิในศตวรรษที่ 15 พระองค์นี้ได้รับการตั้งพระนามตามจักรพรรดิฮานาโซโนะในศตวรรษที่ 14 และ โกะ (後) แปลว่า "ภายหลัง" หรือ "ยุคหลัง" ดังนั้นพระองค์จึงถูกเรียกว่า "จักรพรรดิฮานาโซโนะยุคหลัง"
พระราชประวัติ
ก่อนจะขึ้นสืบ ราชบัลลังก์ดอกเบญจมาศ จักรพรรดิโกะ-ฮานาโซโนะมีพระนามเดิมว่า เจ้าชายฮิโกฮิโตะ (彦仁親王)
เป็นพระราชโอรสองค์ใหญ่ใน เจ้าชายฟุชิมิ โนะ มิยะ ซาดาฟูสะ (伏見宮定房親王) ส่วนพระราชมารดาคือ นิวาตะ ซาชิโกะ (庭田幸子)
ซึ่งเจ้าชายซาดาฟูสะะเป็นผู้นำราชสกุล ฟุชิมิ โนะ มิยะ องค์ที่ 3 ซึ่งราชสกุลนี้เป็นสาขาย่อยของราชสกุล จิเมียวอิง ที่สืบเชื้อสายจาก จักรพรรดิฟุชิมิ
เหตุการณ์ในพระชนม์ชีพของจักรพรรดิโกะ-ฮานาโซโนะ
เนื่องจากจักรพรรดิองค์ก่อนคือ จักรพรรดิโชโกไม่มีพระราชโอรสไว้เป็นรัชทายาทสืบราชบัลลังก์ดอกเบญจมาศ อดีตจักรพรรดิโกะ-โคมัตสึจำเป็นต้องรักษาราชบัลลังก์ของสายราชสกุลจิเมียวอิงจากสายราชสกุลไดกากูจิ โดยก่อนที่จักรพรรดิโชโกจะสวรรคต พระองค์รับเจ้าชายจากราชสกุลฟุชิมิ โนะ มิยะมาเป็นพระราชโอรสบุญธรรม ซึ่งต่อมาได้กลายเป็นจักรพรรดิโกะ-ฮานาโซโนะภายหลังการสวรรคตของจักรพรรดิโชโก
จักรพรรดิโกะ-ฮานาโซโนะดำรงตำแหน่งเป็นผู้นำอย่างเป็นทางการของไดริ แต่พระราชอำนาจที่แท้จริงของราชสำนักเป็นของพระปิตุลา (อา) ของพระองค์คืออดีตจักรพรรดิโกะ-โคมัตสึที่ยังคงว่าราชการในวัดต่อไปจนกระทั่งอดีตจักรพรรดิโกะ-โคมัตสึสวรรคตในปี ค.ศ. 1433 ต่อจากนี้จักรพรรดิโกะ-ฮานาโซโนะก็ปกครองด้วยพระองค์เองเป็นเวลา 30 ปี จนกระทั่งสละราชบัลลังก์ในวันที่ 21 สิงหาคม ค.ศ. 1464 การปกครองทางอ้อมแบบการว่าราชการในวัดก็กลับมาอีกครั้ง
อ้างอิง
1419 1471
วอลเลย์บอลชายชิงแชมป์ยุโรป 1987
วอลเลย์บอลชายชิงแชมป์ยุโรป 1987 (1987 Men's European Volleyball Championship) เป็นครั้งที่ 15 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ เบลเยียม ระหว่างวันที่ 25 กันยายน – 3 ตุลาคม พ.ศ. 2530
เกาะปังโกร์
เกาะปังโกร์ (Pulau Pangkor, ڤولاو ڤڠكور; 邦咯島) เป็นเกาะตากอากาศในอำเภอมันจุง รัฐเปรัก ประเทศมาเลเซีย มีประชากรประมาณ 25,000 คน เกาะใกล้ ๆ กันคือปังโกร์เลาต์, เกาะกียัม, เกาะเมินตาโกร์, เกาะซิมปัน และเกาะตูกุนเตอรินดัก อุตสาหกรรมหลักของเกาะคือการท่องเที่ยวและการประมง
ภูมิศาสตร์
ปังโกร์มีพื้นที่ 18 ตารางกิโลเมตร และอยู่ห่างจากมาเลเซียตะวันตก 3.5 km ข้างในเกาะเต็มไปด้วยป่าและเป็นที่อยู่อาศัยของสัตว์เลื้อยคลานและสัตว์ครึ่งบกครึ่งน้ำ (herpetofauna) รวม 82 สายพันธุ์ (สัตว์เลื้อยคลาน 65 ชนิด, สัตว์สะเทินน้ำสะเทินบก 17 ชนิด)
อาสนวิหารวอมส์
อาสนวิหารนักบุญเปโตร วอมส์ (Dom St. Peter; Worms Cathedral) เป็นโบสถ์โรมันคาทอลิกที่มีฐานะเป็นอาสนวิหารที่ตั้งอยู่ที่เมืองวอมส์ในประเทศเยอรมนี อาสนวิหารวอมส์เป็นอาสนวิหารแบบโรมาเนสก์ที่สร้างระหว่างปี ค.ศ. 1110 ถึงปี ค.ศ. 1181 ระหว่างอาสนวิหารชไปเออร์ และอาสนวิหารไมนทซ์ถือว่าเป็นตัวอย่างของสถาปัตยกรรมโรมาเนสก์ของยุคที่รุ่งเรืองที่สุดบนฝั่งแม่น้ำไรน์ในประเทศเยอรมนี และมีเอกลักษณ์พิเศษที่แบนิสเตอร์ เฟล็ทเชอร์บรรยายว่าเป็น “ลักษณะที่สวยเหมือนรูป” ลักษณะนี้ต่อมาสถาปัตยกรรมบารอกนำเอาไปเป็นแบบอย่างในการสร้างโบสถ์แบบบารอกต่อมา
อาสนวิหารวอมส์ประกอบด้วยหอสี่หอ สองหอทางด้านหน้าของโบสถ์และอีกสองทางด้านหลังหรือมุขตะวันออกของโบสถ์ โดมสองโดม และบริเวณร้องเพลงสวดทั้งด้านทั้งหน้าและด้านหลังของวัด ด้านในมีลักษณะง่ายแต่สง่างาม ซึ่งเน้นการใช้สีธรรมชาติสีแดงของหินทรายที่เป็นวัสดุก่อสร้าง มุขมณฑลโรมันคาทอลิกวอมส์ถูกยุบเมื่อ ค.ศ. 1800
ผังของอาสนวิหารและส่วนล่างทางด้านตะวันตกเป็นของเดิมที่สถาปนาเมื่อ ค.ศ. 1110 สิ่งก่อสร้างนอกจากบริเวณนั้นสร้างเสร็จเมื่อ ค.ศ. 1181 แต่บริเวณร้องเพลงสวดและเพดานมาสร้างเมื่อคริสต์ศตวรรษที่ 13 ประตูด้านใต้มาเพิ่มเมื่อคริสต์ศตวรรษที่ 14 ขณะเดียวกับที่สร้างหอกลางใหม่
การตกแต่งบริเวณเก่าเป็นแบบง่ายๆ แต่แม้แต่บริเวณที่ตกแต่งอย่างหรูก็มิได้แสดงถึงความมีฝีมือของช่าง เหนือประตูทางด้านใต้เท่านั้นที่มีรูปสลักยุคกอทิกเรื่องการไถ่บาปที่เด่น อ่างศีลจุ่มมีรูปหินสลักนูน 5 รูปจากคริสต์ศตวรรษที่ 15
แท่นบูชาเอกเป็นศิลปะแบบบารอกสร้างเมื่อศตวรรษที่ 18 โดยสถาปนิกโยฮัน บัลทาซาร์ น็อยมัน เป็นแท่นบูชาที่โอ่อ่ามากเป็นแกะด้วยไม้ทาสีทองและหินอ่อน เป็นรูปนักบุญเปโตรและนักบุญเปาโลและทูตสวรรค์สององค์ชี้ไปยังพระแม่มารีและพระบุตร นอกจากนั้นยังเต็มไปด้วยรูปปั้นตกแต่งอย่างอื่น เช่น เครูบ
รายชื่อละครโทรทัศน์ทางช่องวัน 31
ละครดีดูที่ช่องวัน เป็นโครงการออกอากาศละครโทรทัศน์เรื่องใหม่ๆ ทางช่องวัน 31 โดยโครงการเริ่มแรกเป็นการออกอากาศละครเรตติ้งสูงในช่วงดึก ซึ่งก็คือ สงครามนางงาม ที่ออกอากาศทุกวันศุกร์-เสาร์ เวลา 22.15 น. และได้มีย้ายการออกอากาศละครโทรทัศน์จากทางสถานีวิทยุโทรทัศน์กองทัพบกช่อง 5 มายังช่องวัน 31 อย่างเป็นทางการเมื่อเดือนพฤศจิกายน พ.ศ. 2557 ซึ่งละครสองเรื่องแรกที่นำมาออกอากาศในช่วงเวลาหลังข่าวในพระราชสำนักคือ ฝันเฟื่อง และ เสือ
แผนงานโครงการ ละครดี ดูที่ ช่องวัน เดิมทีเป็นการทำละครให้กับช่องวัน 31 ภายใต้ความร่วมมือกับ บริษัท เดอะ วัน เอ็นเตอร์ไพรส์ จำกัด (มหาชน) โดยเอ็กแซ็กท์และซีเนริโอเดิม แต่ภายหลัง ได้เริ่มเปิดให้บริษัทภายในเครือจีเอ็มเอ็ม แกรมมี่ เข้ามาร่วมทำโครงการด้วย ซึ่งละครเรื่องแรกที่ไม่ใช่ของเอ็กแซ็กท์ และซีเนริโอ คือ รูมอะโลน ของ จีเอ็มเอ็มทีวี
ปี 2557
ต่อมาในเดือนสิงหาคม พ.ศ. 2557 ช่องวันได้เริ่มส่งตัวอย่างเพื่อประชาสัมพันธ์ละครใหม่ที่จะออกอากาศกับช่องทั้งหมด 9 เรื่อง ซึ่งในระหว่างนั้นก็ยังคงมีประกาศเปิดกล้องละครใหม่อยู่เรื่อยๆ จนในเดือนตุลาคม ซีเนริโอก็เริ่มออกอากาศละครซีรีส์เรื่องแรกของตัวเอง คือ สงครามนางงาม โดยเป็นละครในโครงการพิเศษของช่องคือ One 18+ (One Eighteen Plus) ก่อนที่เอ็กแซ็กท์จะเริ่มออกอากาศละครของตัวเองจริงๆ ในวันที่ 24 พฤศจิกายน พ.ศ. 2557 ในโครงการ "ละครดีดูที่ช่องวัน" โดยที่ละครทั้งหมดจะได้รับเรตติ้ง "ทั่วไป" ทุกเรื่อง
ปี 2558
และปลายปี พ.ศ. 2558 ช่องวันได้นำละครเรตสูง น 18 (รายการแนะนำสำหรับผู้ที่มีอายุมากกว่า 18 ปีขึ้นไป) มาออกอากาศอีกครั้ง และเป็นครั้งแรกที่ช่องวันนำละครในบริษัทภายใต้เครือจีเอ็มเอ็ม แกรมมี่ มาออกอากาศในช่วงเวลาหลังข่าว รวมถึงเพิ่มช่วงออกอากาศละครใหม่ในช่วงเวลา 19.20-20.50 น. ทุกวันเสาร์-อาทิตย์ด้วย
ปี 2559
ตั้งแต่วันที่ 13 ตุลาคม พ.ศ. 2559 เป็นต้นไป ช่องวัน 31 ได้ประกาศของดการออกอากาศละครตามโปรแกรมเดิมตามปกติ เนื่องมาจาก พระบาทสมเด็จพระปรมินทรมหาภูมิพลอดุลยเดช เสด็จสวรรคตในวันนั้น ณ โรงพยาบาลศิริราช ทำให้มีมติจาก กสทช. ให้งดการออกอากาศรายการที่แสดงถึงความรื่นเริงเป็นระยะเวลา 30 วัน ทำให้ละคร ร่างใหม่..หัวใจเดิม เงาอโศก สลักจิต SOTUS The Series พี่ว้ากตัวร้ายกับนายปีหนึ่ง Lovey Dovey แผนร้ายนายเจ้าเล่ห์ และ โสด Stories ต้องหยุดออกอากาศชั่วคราวตั้งแต่วันที่ 13 ตุลาคม - 12 พฤศจิกายน พ.ศ. 2559
ในวันที่ 13 พฤศจิกายน ช่องวัน ได้ปรับผังการออกอากาศในห้วงเวลาแห่งการไว้อาลัยใหม่ โดยได้นำละคร สลักจิต มาออกอากาศใหม่อีกครั้งตั้งแต่ตอนที่ 1 ถึงตอนที่ 7 ในเวลา 11.30 น. - 18.00 น. และ 18.15 น. - 22.00 น. และในวันที่ 14 - 17 พฤศจิกายน ช่องวันได้นำละครพิเศษ เราเกิดในรัชกาลที่ ๙ เดอะซีรีส์ ที่ทำร่วมกับจีเอ็มเอ็ม แกรมมี่ มาออกอากาศเพื่อเป็นการเทิดพระเกียรติแด่พระบาทสมเด็จพระปรมินทรมหาภูมิพลอดุลยเดช อย่างไรก็ตามทางช่องได้ปรับผังการออกอากาศละครโทรทัศน์เป็นรายการตามปกติตั้งแต่วันที่ 18 พฤศจิกายน แต่ในส่วนละครช่วง 20:30 น. ทางช่องได้นำละคร พิษสวาท กลับมาออกอากาศใหม่อีกครั้ง และปรับเป็นละครตามปกติตั้งแต่วันที่ 7 ธันวาคมเป็นต้นไป และปีนี้ยังเป็น
ปี 2560
ในปีนี้มีการปรับเปลี่ยนผู้ผลิตละคร เนื่องจาก เดอะ วัน เอ็นเตอร์ไพรส์ บริษัทแม่ของช่องวัน 31 ได้รับโอนผู้บริหาร บุคลากรฝ่ายการผลิต ทรัพย์สินและอุปกรณ์การผลิตรายการโทรทัศน์มาจากเอ็กแซ็กท์และซีเนริโอมารวมกันเพื่อความสะดวกในการบริหารมาตั้งแต่เดือนเมษายน พ.ศ. 2558 และได้โอนถ่ายมายังช่องวัน 31 เป็นที่เรียบร้อยแล้ว ทำให้ละครจากเอ็กแซ็กท์และซีเนริโอตั้งแต่ปีนี้เป็นต้นไป เป็นลิขสิทธิ์ของของช่องวัน 31
ตลอดทั้งเดือนตุลาคมได้งดการออกอากาศละครหรือรายการที่สื่อถึงความบันเทิงรื่นเริงใจเนื่องมาจาก พระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ที่มีขึ้นในระหว่างวันที่ 25 - 29 ตุลาคม พ.ศ. 2560 อันเป็นคำสั่งและแนวทางในการออกอากาศรายการโทรทัศน์รวมไปถึงสื่อโฆษณาต่างๆ ที่ได้รับจากสมาคมมีเดียเอเยนซี่ และธุรกิจสื่อแห่งประเทศไทย จึงทำให้ต้องมีการพักการออกอากาศละครโทรทัศน์ และซีรีส์ 4 เรื่อง คือ เธอคือพรหมลิขิต ภารกิจลิขิตหัวใจ ดอกแก้วกาหลง และ Secret Seven เธอคนเหงากับเขาทั้งเจ็ด โดยในช่วงดังกล่าว ช่องวัน 31 จึงได้นำละครดีสามเรื่องมาออกอากาศซ้ำ ได้แก่ บัลลังก์เมฆ พิษสวาท ราชินีหมอลำ และ แต่ปางก่อน และในช่วงต้นเดือนทางช่องได้นำ ดอกแก้วกาหลง มาออกอากาศใหม่แบบมาราธอนตั้งแต่ตอนแรกจนถึงตอนปัจจุบัน และในช่วงปลายเดือนทางช่องได้นำ เธอคือพรหมลิขิต และภารกิจลิขิตหัวใจ มาออกอากาศใหม่แบบมาราธอนเช่นกัน
ในช่วงปลายเดือนพฤศจิกายน หลังจบ เธอคือพรหมลิขิต และภารกิจลิขิตหัวใจ ทางช่องได้ปรับผังการออกอากาศละครใหม่ทั้งหมด โดยนำ ชายไม่จริง หญิงแท้ มาออกอากาศ 4 วันรวด และในวันจันทร์-อังคาร ยังเป็นการออกอากาศละครสองเรื่องต่อกัน คือชายไม่จริง หญิงแท้ ในช่วงสองทุ่ม และ ล่า ในช่วงสามทุ่ม โดยมีเหตุผลเรื่องของเรตและเนื้อหาของละครที่ไม่เหมาะสม จึงต้องเลื่อนเวลาออกอากาศให้ดึกกว่าเดิม
ปี 2562
ใน พ.ศ. 2562 ช่องวัน 31 ได้จับมือร่วมกับ บริษัท เทนเซนต์ (ประเทศไทย) จำกัด เพื่อนำคอนเทนต์ทั้งรายการโทรทัศน์และละครโทรทัศน์ออกอากาศย้อนหลังบนแพลตฟอร์ม "วีทีวี" (WeTV) เป็นที่แรกแทนไลน์ทีวีเดิม ทั้งนี้ วีทีวี เป็นแพลตฟอร์มวีดีโอออนดีมานด์อันดับหนึ่งของประเทศจีน และจะเข้ามาทำตลาดอย่างจริงจังในประเทศไทยตั้งแต่ พ.ศ. 2562 เป็นต้นไป ช่องวัน 31 ถือเป็นพาร์ทเนอร์รายแรกในไทยที่ได้จับมือกับวีทีวีอย่างเป็นทางการ
วันศุกร์ เวลา 21.25 - 22.30 น. และ 22.30 - 23.30 น. และ 22.15 - 23.15 น.
ของขวัญเพื่อคนที่คุณเกลียด เป็นซีรีส์เรื่องสุดท้ายของจีเอ็มเอ็มทีวี ที่ออกอากาศทางช่องวัน 31 เพราะตั้งแต่ปี พ.ศ. 2563 ซีรีส์ทุกเรื่องของจีเอ็มเอ็มทีวีจะย้ายไปออกอากาศทางช่องจีเอ็มเอ็ม 25 ทั้งหมด
ปี 2563
เนื่องจากสถานการณ์การระบาดทั่วของโคโรนาไวรัส พ.ศ. 2562–2563 ช่องวัน 31 ได้มีการปรับผังละครช่วง 20.30 - 22.45 น. ใหม่เป็นการชั่วคราวหลังละครอสรพิษจบลง โดยเลื่อนเวลาฉายละครไปให้ถึงดวงดาว และ Deja Vu เหมือนเราเคยรักกัน จาก 21.30 น. ขึ้นมาเป็น 20.30 น. และนำละครใบไม้ที่ปลิดปลิวกลับมาออกอากาศใหม่อีกครั้งทุกวันจันทร์-พฤหัสบดี เวลา 21.30 น. รวมถึงเลื่อนการออกอากาศละครรักแลกภพออกไปเดือนมิถุนายนและนำละคร อุ้มรักเกมลวง ที่ถ่ายทำแล้วเสร็จกว่า 80% มาออกอากาศในเวลา 20.15 น. แทน
และหลังจากละครรักแลกภพจบลง ช่องวัน 31 ได้ดำเนินการปรับผังการออกอากาศละครโทรทัศน์ใหม่ โดยยกเลิก "ละครดี 4 วันรวด" เวลา 20.10-21.20 น. และเปลี่ยนมาออกอากาศ เป็น 2 เรื่องต่อสัปดาห์ เริ่มที่ละคร ฉลาดเกมส์โกง และฉันชื่อบุษบา เป็นสองเรื่องแรก และหลังจากละครฉลาดเกมส์โกงจบลง ทางช่องจัดละคร 2 ชั่วโมงเต็ม เริ่มที่ละครเพลงรักเจ้าพระยา เป็นเรื่องแรก พร้อมกับขยายระยะเวลาออกอากาศของละครฉันชื่อบุษบา ให้เป็น 2 ชั่วโมงเช่นกัน
นักองค์เภา (พระราชธิดาในสมเด็จพระอุไทยราชาธิราชรามาธิบดี)
นักองค์เภา หรือ นักพระองค์เภา เป็นพระราชธิดาในสมเด็จพระอุไทยราชาธิราชรามาธิบดี หรือนักองค์จัน ประสูติแต่นักนางยศ ครั้นเมื่อตกอยู่ในอิทธิพลญวนจึงมีอีกพระนามหนึ่งว่า หง็อก ทู (Ngọc Thu, 玉秋) และภายหลังได้เข้าเป็นพระเทพีในสมเด็จพระศรีไชยเชฐ (นักองค์อิ่ม) ซึ่งเป็นพระเจ้าอา มีพระธิดาพระองค์หนึ่งชื่อพระองค์เจ้าสำออก
พระชนม์ชีพช่วงต้น
นักองค์เภา ประสูติเมื่อจุลศักราช 1184 ปีมะเมีย จัตวาศก (พ.ศ. 2365) เป็นพระราชธิดาในสมเด็จพระอุไทยราชาธิราชรามาธิบดี หรือนักองค์จัน ประสูติแต่นักนางยศ นักองค์เภามีพระอนุชาต่างพระชนนี แต่ไม่ปรากฏพระนามพระองค์หนึ่ง มีพระเชษฐภคินีพระองค์หนึ่งคือ นักองค์แบน และพระขนิษฐาอีกสองพระองค์ คือ นักองค์เม็ญ หรือมี (ประสูติแต่นักนางกระจับ) และนักองค์สงวน (ประสูติแต่นักนางแป้น)
หลังสมเด็จพระอุไทยราชาธิราชรามาธิบดีผู้มีนโยบายนิยมญวน เสด็จทิวงคตเมื่อ พ.ศ. 2377 ราชสำนักกัมพูชาขาดผู้สืบราชสันตติวงศ์ เพราะพระเจ้าอยู่หัวในพระบรมโกศมีพระราชธิดาอยู่สี่พระองค์ คือ นักองค์แบน นักองค์มี นักองค์เภา และนักองค์สงวน ในเวลานั้นพระอนุชาในสมเด็จพระอุไทยราชาธิราชรามาธิบดีสองพระองค์ คือ สมเด็จศรีไชยเชฐ พระมหาอุปราช หรือนักองค์อิ่ม และสมเด็จพระหริรักษ์รามมหาอิศราธิบดี หรือนักองค์ด้วง ซึ่งประทับอยู่ในสยามอ้างสิทธิในราชบัลลังก์ทันที แต่ฝ่ายญวนที่ปกครองเขมรอยู่นั้นไม่ยอมรับให้ทั้งสองสืบราชบัลลังก์
เบื้องต้นฝ่ายพระเจ้ากรุงญวนที่คิดจะเอาดินแดนเขมรมาไว้ในปกครอง จะตั้งให้เจ้านายผู้หญิง พระราชธิดาในสมเด็จพระอุไทยราชาธิราชรามาธิบดีทั้งสามพระองค์ ครองราชย์ร่วมกัน ทว่าในเวลาต่อมาราชสำนักเว้และขุนนางเขมร หมายจะให้นักองค์แบน พระราชธิดาในสมเด็จพระอุไทยราชาธิราชรามาธิบดี ขึ้นเสวยราชย์สืบบิดา แต่เพราะเจ้าหญิงพระองค์นี้นิยมสยาม และยังเป็นหลานสาวของขุนนางเขมรที่ฝักใฝ่สยามจึงมิได้ถูกเลือก ในขณะที่นักองค์เม็ญได้รับการโน้มน้าวจากขุนนางญวนให้เสกสมรสกับพระราชโอรสของจักรพรรดิซา ล็อง (เอกสารไทยเรียก ยาลอง หรือองเชียงสือ) แต่แผนการนี้ถูกขุนนางเขมรคัดค้านอย่างหนัก โดยให้เหตุผลว่ามีวัฒนธรรมต่างกัน และไม่เหมาะควรที่จะให้เจ้านายผู้หญิงปกครองประเทศยาวนาน
เจ้าหญิงประเทศราช
พฤษภาคม พ.ศ. 2378 ราชสำนักเว้สถาปนานักองค์เม็ญ หรือหง็อก เวิน (Ngọc Vân, 玉雲) เป็น "เจ้าหญิงเมืองขึ้น" (Quận chúa, 郡主) และมีฐานันดรศักดิ์ต่ำกว่าเจ้าหญิงพระราชธิดากรุงญวน (Công chúa, 公主) ส่วนพระภคินีพระองค์อื่น คือ นักองค์แบน หรือหง็อก เบี่ยน (Ngọc Biện, 玉卞) นักองค์เภา หรือหง็อก ทู (Ngọc Thu, 玉秋) และนักองค์สงวน หรือหง็อก เงวียน (Ngọc Nguyên, 玉源) มีบรรดาศักดิ์เป็น "ท่านหญิงหัวเมืองน้อย" (Huyen quan, 縣君) ฝ่ายญวนทำการอารักขาพระองค์เม็ญอย่างใกล้ชิด มีทหารรักษาพระองค์สองกองร้อย รวม 100 นาย ส่วนพระภคินีอีกสามพระองค์ มีทหารอารักขาพระองค์ละ 30 นาย ทั้งนี้ก็เพื่อป้องกันมิให้เจ้านายเขมรคิดหลบหนีไปพึ่งสยาม
กระทั่ง พ.ศ. 2383 นักองค์แบนถูกทางการญวนจับได้ว่าทรงวางแผนหลบหนีไปสยาม จากการลับลอบติดต่อกับนักเทพ พระชนนี ที่พลัดไปเมืองพระตะบองซึ่งอยู่ในเขตอิทธิพลของสยาม จักรพรรดิมิญ หมั่ง จึงมีพระบรมราชโองการให้จับเจ้านายเขมรไปคุมขังที่พนมเปญเพื่อพิจารณาคดี ต่อมามีพระราชโองการปลดพระองค์เม็ญในเดือนสิงหาคม พ.ศ. 2384 ก่อนเนรเทศเจ้าหญิงเขมรพร้อมเครื่องราชกกุธภัณฑ์ไปไซ่ง่อน บรรดาขุนนางและข้าราชการเขมรมองว่าการที่ญวนทำเช่นนี้ เสมือนการล้างบางเจ้าเขมรให้สูญวงศ์ อาณาประชาราษฎร์ต่างพากันโกรธแค้นและเจ็บปวดกับนโยบายของญวน ขุนนางญวนส่งเจ้าหญิงเขมรทั้งสี่พระองค์ไว้ที่เมืองล็องโห่ (Long Hồ, 龍湖) เอกสารเขมรเรียกเมืองลงโฮ ส่วนเอกสารไทยเรียกเมืองล่องโห้ เซือง วัน ฟ็อง (Dương Văn Phong) เอกสารเขมรเรียก กุงดก เจ้าเมืองล็องโห่ นำส่งเจ้าหญิงเขมรสามพระองค์คือ นักองค์มี นักองค์เภา และนักองค์สงวนให้เจือง มิญ สาง (Trương Minh Giảng, 張明講) หรือเอกสารไทยเรียก องเตียนกุน แม่ทัพญวนที่ปกครองเขมร ส่งต่อไปยังเมืองไซ่ง่อน แต่กุมนักองค์แบนไว้ เพราะพระชนนีของพระองค์หนีไปพึ่งสยามในกรุงเทพฯ ฝ่ายญวนมองว่าการกระทำเช่นนี้เป็นการทรยศ เซือง วัน ฟ็องจึงนำนักองค์แบนผู้แปรพักตร์ไปสำเร็จโทษที่เมืองล็องโห่ เมื่อพระชันษา 32 ปี เอกสารเขมรระบุว่านักองค์แบนสิ้นพระชนม์จากการจมน้ำที่แม่น้ำโขง ส่วนเอกสารของคิน สก (Khin Sok) ระบุว่านักองค์แบนถูกทรมานจนสิ้นพระชนม์ ทหารญวนจึงนำพระศพไปทิ้งน้ำ ในเวลาต่อมา พระองค์เม็ญ นักองค์เภา นักองค์สงวน และสมเด็จศรีไชยเชฐ มหาอุปราช ถูกนำไปไว้ที่เมืองเว้
เมื่อทนแรงกัดดันไม่ไหว ทางราชสำนักญวนจึงส่งพระองค์เม็ญ พระขนิษฐา พระชนนี และพระองค์อิ่มพระปิตุลาคืนกรุงพนมเปญเมื่อขึ้น 7 ค่ำ เดือน 6 (ตรงกับวันที่ 27 เมษายน พ.ศ. 2384) โดยเจือง มิญ สาง ปลูกเรือนถวายหนึ่งหลัง แล้วถวายตราลัญจกรของสมเด็จพระอุไทยราชาธิราชรามาธิบดี พร้อมพระขรรค์ประจำแผ่นดินแก่พระองค์เม็ญ โอกาสนั้นพระองค์เม็ญทรงแต่งตั้งขุนนางตำแหน่งต่าง ๆ แล้วทำหนังสือไปยังขุนนางเขมรนัยว่าให้ขุนนางและข้าราชการทั้งหลายสนับสนุนพระองค์ แต่ก็ไม่มีผู้ใดสวามิภักดิ์ ในเวลาเดียวกันกับนักองค์ด้วงที่เป็นพระปิตุลาอีกพระองค์หนึ่ง ได้รับเสียงสนับสนุนจากราชสำนักกรุงอุดงฦๅไชย ต่อมาพระองค์เม็ญและเจ้านายผู้หญิงที่ถูกฝ่ายญวนจับกุม เพราะทรงลักลอบส่งหนังสือไปหานักองค์ด้วง เนื้อหาระบุว่าให้ขุนนางเขมรไปรับ จะเสด็จหนีออกไปอยู่ด้วย เมื่อองเตียนกุนทราบก็ตั้งกองกำลังเข้มแข็งขึ้น ต่อมาแรม 6 ค่ำ เดือน 11 (ตรงกับวันที่ 6 ตุลาคม พ.ศ. 2384) เจ้าเมืองไซ่ง่อนส่งสมเด็จพระศรีไชยเชษฐหรือนักองค์อิ่มขึ้นมายังพนมเปญ องเตียนกุนจึงปลูกเรือนหลังหนึ่งให้นักองค์อิ่มไปอาศัยรวมกับเจ้านายผู้หญิงซึ่งรวมไปถึงพระองค์เม็ญด้วย เรียกว่าสำนักตาแก้ว และให้นักองค์อิ่มเกลี้ยกล่อมขุนนางเขมรให้เข้าฝ่ายญวน แต่ไม่สำเร็จ ในเวลาต่อมาพระเจ้ากรุงญวนทรงเห็นว่าไม่มีขุนนางเขมรนิยมชมชอบพระองค์เม็ญ จึงส่งพระองค์เม็ญและเจ้านายอื่น ๆ ไปเมืองเมียดจรูก หรือเอกสารไทยเรียกโจฎก เมื่อแรม 11 ค่ำ เดือน 12 (ตรงกับวันที่ 9 พฤศจิกายน พ.ศ. 2384) ช่วงปีนั้นสมเด็จพระศรีไชยเชฐหรือนักองค์อิ่ม ได้นักองค์เภาเป็นพระเทพี
นิวัตมาตุภูมิ
ทัพญวนมิอาจต้านทานกองทัพประสมสยามกับเขมรนำโดยเจ้าพระยาบดินทรเดชา (สิงห์ สิงหเสนี) หลังทำสงครามกันมายาวนาน จึงขอหย่าศึกที่ตำบลโพธิ์สามต้นใน พ.ศ. 2389 และทยอยปล่อยเจ้านายเขมรคืนกัมพูชา แรม 8 ค่ำ เดือน 11 (ตรงกับวันที่ 13 ตุลาคม พ.ศ. 2389) ฝ่ายญวนส่งนักนางรศ หม่อมกลีบ และพระธิดาองค์หนึ่งของนักองค์ด้วงคืนกรุงพนมเปญ แต่ยังไม่ส่งพระองค์เม็ญและเจ้านายผู้หญิงรวมทั้งนักองค์เภาคืนให้ โดยฝ่ายญวนแจ้งว่า หากต้องการ ให้ส่งพระราชสาสน์แต่งบรรณาการไปทูลขอเจ้าเวียดนามก็จะโปรดให้
ต่อมาแรม 3 ค่ำ เดือน 6 (ตรงกับวันที่ 2 พฤษภาคม พ.ศ. 2390) ขุนนางญวนแต่งตั้งนักองค์ด้วงขึ้นเป็น เตามันกวักเอือง หรือเตาบางกวิกเกวิง (Cao Miên Quốc vương, 高棉國王 กาวเมียนโกว๊กเวือง) แปลว่า "เจ้าเขมรอยู่คนหนึ่ง" รับตราตั้งสององค์พร้อมฉลองพระองค์แบบญวน และฝ่ายญวนอ้างว่าจะคืนดินแดนเขมรที่ญวนยึดครองอยู่ให้ไปด้วย หลังจากนั้นขึ้น 6 ค่ำ เดือน 7 (ตรงกับวันที่ 20 พฤษภาคม พ.ศ. 2390) องต๋าเตืองกุน ขุนนางญวนก็นำนักองค์เม็ญ นักองค์เภา และนักองค์สงวน คืนแก่นักองค์ด้วง ขึ้น 11 ค่ำ เดือน 7 (ตรงกับวันที่ 25 พฤษภาคม พ.ศ. 2390) แม่ทัพนายกองญวนในพนมเปญก็เลิกทัพไปหมด ส่วนหนึ่งก็เพราะญวนเผชิญกับการกบฏบริเวณตังเกี๋ย ซึ่งอยู่ทางตอนเหนือของประเทศ ครั้นขึ้น 14 ค่ำ เดือน 2 (ตรงกับวันที่ 19 มกราคม พ.ศ. 2391) พระบาทสมเด็จพระนั่งเกล้าเจ้าอยู่หัวโปรดเกล้าโปรดกระหม่อมให้พระยาเพ็ชรพิไชย (เสือ) กับเจ้าพนักงานทุกตำแหน่ง คุมเครื่องประกอบพระอิสริยยศ สุพรรณบัตรจารึกพระนามออกไปเมืองเขมร อภิเษกนักองค์ด้วงพร้อมด้วยเจ้าพระยาบดินทรเดชาเมื่อขึ้น 4 ค่ำ เดือน 4 (ตรงกับวันที่ 8 มีนาคม พ.ศ. 2391) เป็นเจ้าแผ่นดินกัมพูชา พระนามว่า องค์พระหริรักษ์เจ้ากรุงกัมพูชา จากนั้นมีการจัดกระบวนแห่รูปพระนารายณ์ พระขรรค์ราชย์ และตราแผ่นดินเขมร พร้อมด้วยเจ้านายทั้งหลายรวมถึงนักองค์เภา เสด็จคืนสู่พระราชวังอุดงฦๅไชย
หลังจากนั้น ราชพงษาวดารกรุงกัมพูชา มิได้กล่าวถึงนักองค์เภาอีก
ชีวิตส่วนพระองค์
นักองค์เภาเป็นพระเทพีในสมเด็จพระศรีไชยเชฐ (นักองค์อิ่ม) พระปิตุลา เมื่อราว พ.ศ. 2383 ในช่วงที่ทั้งสองพระองค์ถูกรัฐบาลญวนส่งไปที่เมืองเมียดจรูก (เอกสารไทยเรียก โจฎก) นักองค์เภามีพระธิดาด้วยกันกับสมเด็จพระศรีไชยเชฐมหาอุปราชเพียงพระองค์เดียวทรงนามพระองค์เจ้าสำออก และใช้ชีวิตร่วมกันจนกระทั่งสมเด็จพระศรีไชยเชฐมหาอุปราชทรงพระประชวรและทิวงคตที่เมืองเมียดจรูกเมื่อ พ.ศ. 2387
สำราญศักดิ์ กรัม
ประวัติ
สำราญศักดิ์เกิดที่เมืองอาโลร์เซอตาร์ รัฐเกอดะฮ์ แต่เติบโตที่บ้านลำปำ อำเภอเปินดัง ซึ่งอยู่ในรัฐเกอดะฮ์เช่นกัน มีบิดาเป็นชาวมาเลเซียเชื้อสายสยาม กับมารดาชาวไทยจากจังหวัดสตูล เขามีน้องชายคนหนึ่งชื่อมานพศักดิ์ กรัม ซึ่งเป็นนักฟุตบอลเช่นเดียวกับเขา สำราญศักดิ์สมรสกับพัชรินทร์ (Pat Chalin) เมื่อ พ.ศ. 2552 ตามธรรมเนียมมลายูและสยามตามลำดับ
สำราญศักดิ์เริ่มต้นการเป็นนักฟุตบอลครั้งแรกจากการลงแข่งในวิทยาลัยอับดุลฮามิด และเข้าสู่สโมสรฟุตบอลเกอดะฮ์ ภายหลังโมฮัมมัด อัซไร คอร์ อับดุลละฮ์ดึงเขาเข้าสู่สโมสรฟุตบอลเกอดะฮ์ดารุลอามันตั้งแต่ พ.ศ. 2548 จากนั้นเขาลงแข่งในระดับนานาชาติครั้งแรกในการแข่งขันเมอร์เดกา 2006 พบกับทีมชาติอินโดนีเซีย และในการแข่งขันเมอร์เดกา 2007 สำราญศักดิ์ช่วยให้ทีมชาติมาเลเซียชนะทีมชาติพม่า 3-1
บัมป์บัมป์!
"บัมป์บัมป์!" เป็นซิงเกิลภาษาญี่ปุ่นลำดับที่ 28 ของโบอาในรูปแบบแม็กซีซิงเกิล  วางจำหน่ายในวันที่ 28 ตุลาคม พ.ศ. 2552  โดยเพลง "BUMP BUMP! feat.VERBAL(m-flo)" ได้ร่วมร้องกับ VERBAL วง m-flo
เพลง "BUMP BUMP! feat.VERBAL(m-flo)" เป็นเพลงประกอบรายการ "MUSIC FIGHTER" ทางช่องนิปปอนทีวี และเป็นเพลงประกอบโฆษณา music.jp
สโมสรฟุตบอลมีตรากูการ์
สโมสรฟุตบอลมีตรากูการ์ (Persatuan Sepakbola Mitra Kukar) เป็นสโมสรฟุตบอลในประเทศอินโดนีเซีย ตั้งอยู่ที่เมืองเติงการง จังหวัดกาลีมันตันตะวันออก ปัจจุบันกำลังแข่งขันในลีกาซาตู
ประวัติ
สโมสรก่อตั้งขึ้นในปี ค.ศ. 1979 และได้เปลี่ยนมาใช้ชื่อ นียัจมีตรา หรือ มีตราซูราบายา ในช่วงคริสต์ทศวรรษ 1990 ภายหลังจากที่ตกชั้นจากเฟิสต์ดิวิชัน สโมสรได้ย้ายไปตั้งที่เมืองปาลังการายา จังหวัดกาลีมันตันกลาง และเปลี่ยนมาใช้ชื่อ มีตรากัลเติงปูตรา (เอ็มกาเป) ในปี ค.ศ. 1999 ต่อมาปลายฤดูกาล 2001 สโมสรตกชั้นสู่เซ็กคันด์ดิวิชัน ปัญหาทางการเงินทำให้สโมสรถูกปล่อยเช่าให้กับ H Suryanto Anwar และย้ายไปตั้งที่เมืองเติงการง จังหวัดกาลีมันตันตะวันออก และได้เปลี่ยนมาใช้ชื่อ มีตรากูการ์ ต่อมาช่วงปลายฤดูกาล 2003 มีตรากูการ์เลื่อนชั้นกลับสู่เฟิสต์ดิวิชันอีกครั้ง ต่อมาในฤดูกาล 2005 เจ้าของคนใหม่ได้ซื้อกิจการสโมสร และในปลายฤดูกาล 2007 สโมสรเลื่อนชั้นสู่พรีเมียร์ดิวิชันได้สำเร็จ และในฤดูกาล 2010–11 มีตรากูการ์ก็ได้เลื่อนชั้นสู่ซูเปอร์ลีก
เปโดร โอเบียง
เปโดร อึมบา โอเบียง อาโบโม (Pedro Mba Obiang Avomo; เกิด 27 มีนาคม ค.ศ. 1992) เป็นนักฟุตบอลชาวอิเควทอเรียลกินี เกิดที่สเปน ปัจจุบันเล่นในตำแหน่งกองกลางให้กับซัสซูโอโล และทีมชาติอิเควทอเรียลกินี
กลุ่มสหภาพสายกลาง
กลุ่มสหภาพและพลรัฐรวมอำนาจ (Union centriste et républicaine, UCR) เป็นกลุ่มการเมืองในวุฒิสภาฝรั่งเศส ที่ร่วมอุดมการณ์สนับสนุนรูปแบบของความเป็นกลาง (Centrist) โดยได้ก่อตั้งในปีค.ศ.1986 ในนามของกลุ่มสหภาพฝ่ายกลาง (Centrist Union, UC) โดยได้เปลี่ยนชื่อเป็นอย่างปัจจุบันในปีค.ศ.2011
ในปัจจุบันมีสมาชิกในวุฒิสภาจำนวน 31 ที่นั่ง โดยมีประธานกลุ่มคือ ฟร็องซัว โซเกตโต้
รายชื่อละครชุดทางโทรทัศน์ในจักรวาลภาพยนตร์มาร์เวล
ละครชุดทางโทรทัศน์ในจักรวาลภาพยนตร์มาร์เวล เป็นรายการโทรทัศน์ซูเปอร์ฮีโรอเมริกันที่สร้างจากตัวละครที่ปรากฏในสิ่งพิมพ์ของ มาร์เวลคอมิกส์ ละครดำเนินเรื่องหรือได้รับแรงบันดาลใจจากจักรวาลร่วมของแฟรนไชส์ภาพยนตร์ในจักรวาลภาพยนตร์มาร์เวล
จักรวาลภาพยนตร์มาร์เวลได้ขยายสู่โทรทัศน์ครั้งแรกหลังจากการก่อตั้ง มาร์เวลเทเลวิชัน ใน ค.ศ. 2010 โดยสตูดิโอดังกล่าวสร้างละครชุดทั้งหมด 12 ชุด ร่วมกับ เอบีซีสตูดิโอส์ และ เอบีซีซิกเนเจอร์สตูดิโอส์ ตั้งแต่เดือนกันยายน ค.ศ. 2013 ถึง ตุลาคม ค.ศ. 2020 โดยออกอากาศ, สตรีมและเคเบิลบน เอบีซี, เน็ตฟลิกซ์, ฮูลูและฟรีฟอร์ม ตามลำดับ ละครชุดหลักของเอบีซีได้รับแรงบันดาลใจจากภาพยนตร์และมีตัวละครจากภาพยนตร์ปรากฏตัว ละครชุดนี้ได้รับการเรียกว่า ละครชุด "มาร์เวลฮีโรส์" กลุ่มละครชุดที่เชื่อมต่อกันของเน็ตฟลิกซ์เรียกว่า ละครชุด "มาร์เวลไนส์" และตัวละครจากแต่ละละครชุดได้ข้ามฝั่งมาพบกัน มีการสร้างละครชุดที่เน้นคนหนุ่มสาว ออกอากาศบนฟรีฟอร์มและฮูลู และยังมีกลุ่มละครชุดที่เรียกว่า "การผจญภัยสู่ความกลัว" ซึ่งได้วางแผนไว้ก่อนที่มาร์เวลเทเลวิชันจะปิดตัวในเดือนธันวาคม ค.ศ. 2019
มาร์เวลสตูดิโอส์—สตูดิโอที่สร้างภาพยนตร์—เริ่มพัฒนาละครชุดของตัวเองใน ค.ศ. 2018 สำหรับบริการสตรีมมิง ดิสนีย์+ ละครชุดเรื่องแรกออกอากาศในเดือนมกราคม ค.ศ. 2021 โดยเป็นส่วนหนึ่งของระยะสี่ และมีละครชุดอีกเจ็ดชุดออกอากาศตามมาจนสิ้นสุดในเดือนตุลาคม ค.ศ. 2022 ระยะห้าจะมีละครชุดอย่างน้อยห้าชุดและสองปีจากละครชุดก่อน คาดว่าจะออกอากาศใน ค.ศ. 2023 มีละครชุดอย่างน้อยหกชุดและและสองปีจากละครชุดก่อน กำลังพัฒนา นอกจากนี้ยังมีรายการโทรทัศน์พิเศษที่เรียกว่า ผลงานพิเศษจากมาร์เวล สตูดิโอส์ ละครชุดบางเรื่องมุ่งเน้นไปที่ตัวละครประกอบจากภาพยนตร์ ในขณะที่บางเรื่องเน้นที่ตัวละครใหม่ที่จะปรากฏในภาพยนตร์ในภายหลัง ละครชุดของมาร์เวลสตูดิโอส์มีทุนสร้างมากกว่าละครชุดของมาร์เวลเทเลวิชันมากและเชื่อมโยงกับภาพยนตร์ในลักษณะที่ละครชุดของมาร์เวลเทเลวิชันไม่ได้ทำ นักแสดงหลายคนจากละครชุดของมาร์เวลเทเลวิชันได้แสดงบทบาทเดิมในละครชุดของมาร์เวลสตูดิโอตั้งแต่มาร์เวลเทเลวิชันปิดตัว
เอบีซี ซีรีส์
<section begin=TVSeriesTable />
<section begin=ABC />
<section end=ABC /> <section end=TVSeriesTable />
เน็ตฟลิกซ์ ซีรีส์
<section begin=TVSeriesTable />
<section begin=TVSeries />
<section end=TVSeries /> <section end=TVSeriesTable />
ละครชุดวัยรุ่น
<section begin=TVSeriesTable />
<section begin=YA />
<section end=YA /> <section end=TVSeriesTable />
ผจญภัยสู่ความกลัว
<section begin=TVSeriesTable />
<section begin=Fear />
อนาคต
<section begin=MSFuture /><section end=MSFuture />
รัฐบาลเงา
รัฐบาลเงา (Shadow Government) หรือ คณะรัฐมนตรีเงา (Shadow Cabinet) คือกลุ่มนักการเมืองอาวุโสที่เป็นกระบอกเสียงของฝ่ายค้าน ซึ่งในระบบการเมืองอังกฤษที่เรียกว่า ระบบเวสต์มินสเตอร์ ซึ่งอยู่ภายใต้การนำของผู้นำฝ่ายค้าน ที่ได้รวมตัวกันตั้งตนเป็น รัฐมนตรีเงา ประกบรัฐมนตรีตัวจริงของรัฐบาล และเมื่อฝ่ายพรรคฝ่ายค้านมีโอกาสได้เป็นรัฐบาล รัฐมนตรีเงามักได้รับการแต่งตั้งเป็นรัฐมนตรี ทำหน้าที่ความรับผิดชอบของรัฐมนตรีเงา คือการทำหน้าที่วิพากษ์วิจารณ์การทำงานของรัฐบาลและรัฐมนตรีจริง การออกหรือการแก้ไขกฎหมายที่เกี่ยวข้องกับการบริหารงาน ตลอดจนให้ข้อเสนอแนะเกี่ยวกับแนวนโยบายทางเลือกต่าง ๆ ต่อสาธารณะ
รัฐบาลเงาในประเทศต่าง ๆ
ประเทศที่มีระบบรัฐบาลเงามีทั้งประเทศในเครือจักรภพที่ใช้การเมืองระบบเวสต์มินสเตอร์ เช่น ประเทศแคนาดา ออสเตรเลีย นิวซีแลนด์ อินเดีย จาเมกา มาเลเซีย สิงคโปร์ และมอลตา ประเทศที่ใช้ระบอบกึ่งประธานาธิบดี เช่น ฝรั่งเศส ประเทศที่เปลี่ยนมาใช้การปกครองแบบรัฐสภา เช่น ญี่ปุ่น รวมทั้งประเทศประชาธิปไตยเกิดใหม่ เช่น โปแลนด์ ยูเครน คอซอวอ เป็นต้น
รัฐบาลเงาในประเทศไทย
สำหรับประเทศไทย เริ่มมีการจัดตั้งคณะรัฐมนตรีเงาเป็นครั้งแรกในเดือนกุมภาพันธ์ พ.ศ. 2551 เมื่อ นายอภิสิทธิ์ เวชชาชีวะ ผู้นำฝ่ายค้านจากพรรคประชาธิปัตย์ ประกาศจัดตั้งคณะรัฐมนตรีเงา เพื่อติดตามการทำงานของรัฐบาลผสมที่มีพรรคพลังประชาชนเป็นแกนนำ และมีนายสมัคร สุนทรเวชเป็นนายกรัฐมนตรี
มหายุคพาลีโออาร์เคียน
มหายุคพาลีโออาร์เคียน (Paleoarchean) เป็นยุคที่สองแห่งบรมยุคอาร์เคียน ประมาณ 3,800 ล้านปีมาแล้วถึง 3,200 ล้านปีมาแล้ว สิ่งมีชีวิตชนิดแรกได้ถือกำเนิดขึ้น ที่ 3,800 ล้านปีก่อนแล้ว สิ่งมีชีวิตประเภทอาร์เคีย และแบคทีเรีย เริ่มเกาะตัวเป็นสิ่งแรกที่สังเกตได้คือไซยาโนแบคทีเรีย ประมาณ 3,500 ล้านปีก่อน ไซยาโนแบคทีเรีย เริ่มรวมตัวกันเป็นสโตรมาโทไลต์และต่อมา สโตรมาโทไลต์เริ่มมากขึ้นผลิตออกซิเจน ปริมาณหนึ่ง บนผืนดินไม่มีสิ่งมีชีวิต
กีฬายูโดในเอเชียนเกมส์ 2010
ยูโดในเอเชียนเกมส์ 2010 ได้มีการขึ้นในเมืองกว่างโจว ประเทศจีน ระหว่างวันที่ 13 ถึง 16 พฤศจิกายน พ.ศ. 2553 โดยทุกการแข่งขันจัดขึ้นในหัวกงยิมเนเซี่ยม
ชาย
หมายเหตุ: ได้มีการตรวจพบสารต้องห้ามของนักกีฬา Shokir Muminov จึงมีการยึดเหรียญรางวัล และเลื่อนตำแหน่งให้กับนักกีฬา Masahiro Takamatsu และ Islam Bozbayev แทน
เดอะบิ๊กเอียร์
เดอะบิ๊กเอียร์ (Big Ear) หรือ หอดูดาววิทยุมหาวิทยาลัยโอไฮโอสเตต เป็นกล้องโทรทรรศน์วิทยุที่ตั้งอยู่ภายในบริเวณหอดูดาวเพอร์กินส์ เมืองเดลาแวร์ รัฐโอไฮโอ สหรัฐ อยู่ในการดูแลของมหาวิทยาลัยโอไฮโอสเตต
กล้องโทรทรรศน์วิทยุแห่งนี้ออกแบบโดย ดร.จอห์น ดี. เคราส์ สร้างบนเนื้อที่ 20 เอเคอร์ มีขนาดกว้าง 360 ฟุต ยาว 500 ฟุต สูง 70 ฟุต เริ่มใช้งานตั้งแต่ปี พ.ศ. 2506 ถึง พ.ศ. 2541 กล้องโทรทรรศน์วิทยุอีกแห่งหนึ่งที่ออกแบบโดย ดร.เคราส์ ผู้ออกแบบเดอะบิ๊กเอียร์ และมีชื่อเสียง คือ กล้องโทรทรรศน์วิทยุแนนเคย์ เมืองแนนเคย์ ประเทศฝรั่งเศส
กล้องโทรทรรศน์วิทยุเดอะบิ๊กเอียร์ มีบทบาทหลักในโครงการSETI เพื่อค้นหาสัญญาณวิทยุที่ส่งมาจากนอกโลก ได้รับการบันทึกโดยกินเนสส์บุ๊กในปี พ.ศ. 2538 ว่าเป็นกล้องที่ปฏิบัติงานให้กับโครงการเซติอย่างต่อเนื่องยาวนานที่สุด
ปี พ.ศ. 2541 มหาวิทยาลัยโอไฮโอสเตต ขายที่ดินบริเวณนี้ให้กับนักพัฒนาที่ดิน ซึ่งรื้อโครงสร้างกล้องโทรทรรศน์ออก เพื่อขุดทะเลสาบเป็นส่วนหนึ่งของสนามกอล์ฟ
กระดุมกระดึง
กระดุมกระดึง เป็นพืชในสกุลกระดุม วงศ์ Eriocaulaceae เป็นพืชล้มลุก ลำต้นเป็นเหง้าสั้นๆ ใบออกเป็นกระจุก รูปแถบ ก้านช่อดอกโดด 1-3 ก้าน ช่อดอกสีขาวรูปทรงกลมหรือทรงกระบอก ใบประดับรูปใบหอกกลับ ขนสีขาว ออกดอกช่วงกรกฎาคม – กุมภาพันธ์ พบครั้งแรกที่ภูกระดึง จังหวัดเลย โดย T. Shimazu ชาวญี่ปุ่นและคณะ ชื่อสปีชีส์ตั้งเป็นเกียรติแก่ภูกระดึง
ไลโคริส รีคอยล์
ไลโคริส รีคอยล์ เป็นซีรีส์อนิเมะโทรทัศน์ของญี่ปุ่น ผลิตโดยสตูดิโอเอ-1 พิกเจอร์ส กำกับโดย Shingo Adachi ออกแบบโดย Imigimuru และเชียนบทดั้งเดิมโดย Asaura  ออกอากาศตั้งแต่เดือนกรกฎาคมถึงกันยายน พ.ศ. 2565
อิหร่านแอร์ เที่ยวบินที่ 655
อิหร่านแอร์ เที่ยวบินที่ 655 หรือ IR655 เป็นเที่ยวบินพลเรือนของอิหร่านแอร์ เครื่องแอร์บัส A300 B2-203 ทะเบียน EP-IBU จากท่าอากาศยานนานาชาติเมฮ์รอบอด เตหะราน อิหร่าน แวะพักที่ท่าอากาศยานนานาชาติแบนแดร์แอบบอส อิหร่าน ก่อนจะมุ่งหน้าสู่ท่าอากาศยานนานาชาติดูไบ สหรัฐอาหรับเอมิเรตส์ เมื่อวันที่ 3 กรกฎาคม พ.ศ. 2531 มีผู้โดยสาร 275 คน ลูกเรือ 15 คน ถูกยิงตกด้วยขีปนาวุธของกองทัพเรือสหรัฐ จากเรือลาดตระเวน USS Vincennes (CG-49) ในอ่าวเปอร์เซีย ระหว่างเมืองแบนแดร์แอบบอส กับดูไบ ผู้โดยสารและลูกเรือเสียชีวิตทั้งลำ
ทางการสหรัฐแถลงว่า เกิดจากความผิดพลาดของเจ้าหน้าที่ควบคุมระบบเตือนภัย AEGIS ที่ระบุเครื่องบินพาณิชย์ที่กำลังไต่ระดับขึ้น ผิดพลาดเป็นเครื่องบิน เอฟ-14 ทอมแคทของอิหร่านกำลังลดระดับลงเพื่อเตรียมโจมตี เจ้าหน้าที่ได้ส่งสัญญาณวิทยุเตือนนักบินของอิหร่านแอร์ ด้วยความถี่ฉุกเฉินทางทหารจำนวน 7 ครั้ง ความถี่ฉุกเฉินพลเรือนจำนวน 3 ครั้ง แต่ไม่ได้รับการตอบสนองใด ๆ (เนื่องจากนักบินเข้าใจว่า คำเตือนนั้นหมายถึงเครื่องบินลาดตระเวน พี-3 ของอิหร่าน ที่บินอยู่ในบริเวณนั้นเป็นประจำ)
คิม ฮโย-ย็อน
คิม ฮโย-ย็อน (เกิด 22 กันยายน ค.ศ. 1989) เป็นที่รู้จักในชื่อ ฮโยย็อน (Hyoyeon) หรือ ดีเจฮโย (DJ Hyo) เป็นหนึ่งในสมาชิกเกิร์ลกรุปเกาหลีใต้ เกิลส์เจเนอเรชัน ในตำแหน่งนักเต้นหลัก นักร้องสนับสนุน และเป็นแร็ปเปอร์หลัก ฮโยย็อนเข้าสู่สังกัด เอสเอ็มเอนเตอร์เทนเมนต์ จากการออดิชั่นเมื่อปี ค.ศ.2000 ฝึกได้ 7 ปี 1 เดือน จึงได้เดบิวต์ในสังกัด 2000 เอสเอ็มแคสติงซิสเต็มทั้งนี้ ฮโยย็อนมีความสามารถพิเศษที่โดดเด่นคือการเต้น โดยเธอสามารถเต้นได้ทุกแนว และมีความสามารถพิเศษคือ การเต้น, ภาษาจีน, การร้องเพลง, การแร็ป และ ดีเจ
ปลาจาดแถบดำ
'ปลาจาดแถบดำ' เป็นปลาน้ำจืดชนิดหนึ่ง มีชื่อวิทยาศาสตร์ว่า Poropuntius melanogrammus'' อยู่ในวงศ์ปลาตะเพียน (Cyprinidae) มีลักษณะลำตัวแบนข้างเล็กน้อย หัวสั้น ปากเรียวเล็ก ริมฝีปากล่างเป็นขอบแข็งและคม ลำตัวสีเงินแวววาว ด้านบนสีคล้ำหรืออมม่วง ครีบมีสีแดงเรื่อ ๆ ครีบหางเว้าลึกมีขอบด้านบนสีคล้ำหรือสีแดงส้ม ครีบหลังสูง
ไอ โนนากะ
ผลงานพากย์
ตัวหนา คือบทที่เป็นตัวเอก หรือตัวเด่นของเรื่อง
ปลาจาดแถบดำ
มีขนาดความยาวประมาณ 20 เซนติเมตร
เป็นปลาที่เพิ่งถูกอนุกรมวิธานในปี พ.ศ. 2541 พบอาศัยอยู่เป็นฝูงเล็ก ๆ ราว 5-10 ตัว ในบริเวณที่มีน้ำไหลแรง ในลุ่มแม่น้ำแม่กลองและสาขาในบริเวณที่มีป่าไม้ปกคลุม จัดเป็นปลาที่พบเฉพาะถิ่นที่พบได้น้อย กินอาหารจำพวก พืชน้ำและตะไคร่น้ำตามโขดหินหรือไม้ใต้น้ำ  นิสัยรักสงบ
รางวัลภาพยนตร์แห่งชาติ สุพรรณหงส์ ครั้งที่ 1
'''พิธีมอบรางวัลภาพยนตร์แห่งชาติ สุพรรณหงส์ ครั้งที่ 1 ประจำปี พ.ศ. 2534''' จัดขึ้นเมื่อวันที่ 25 มกราคม พ.ศ. 2535
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
สำหรับผู้ได้รับรางวัลแสดงเป็น ตัวหนา
ความเกลียดกลัวต่างชาติ
ความเกลียดกลัวต่างชาติ (Xenophobia) คือภาวะความชังและ/หรือความกลัวของผู้ที่มีชาติพันธุ์ที่ไม่รู้จักหรือแตกต่างจากตนเอง “Xenophobia” มาจากภาษากรีก “ξένος” (xenos) ที่แปลว่า “คนแปลกหน้า” หรือ “ชาวต่างประเทศ” และ “φόβος” (phobos) ที่แปลว่า “กลัว” ความเกลียดกลัวต่างชาติสามารถแสดงออกมาได้หลายวิธีซึ่งเกี่ยวข้องกับความสัมพันธ์และการรับรู้ของกลุ่มในที่มีต่อกลุ่มนอก ซึ่งรวมถึงความกลัวเสียอัตลักษณ์ ความสงสัยในกิจกรรม ความก้าวร้าวและความปรารถนาทำลายการมีอยู่เพื่อธำรงความบริสุทธิ์ที่คิด ความเกลียดกลัวต่างชาติยังสามารถแสดงออกมาในรูป "การเยินยอวัฒนธรรมโดยไม่วิเคราะห์" ซึ่งมีความเห็นว่าวัฒนธรรมนั้น "มีสภาพไม่จริง เหมารวมและมาจากที่อื่น"
บางทีมีผู้สับสนคำว่า ความเกลียดกลัวต่างชาติและคตินิยมเชื้อชาติ และใช้แทนกันเพราะบุคคลที่มีประเทศกำเนิดเดียวกันอาจมีเชื้อชาติเดียวกันด้วย ด้วยเหตุนี้ ปกติจึงแยกแยะความเกลียดกลัวต่างชาติได้ด้วยการคัดค้านวัฒนธรรมต่างชาติ
ความหมายทั่วไป
พจนานุกรมภาษาอังกฤษ ฉบับออกซฟอร์ดให้ความหมายของคำว่า “Xenophobia” ว่าเป็นคำสมาสระหว่างคำว่า “Xeno” (“แขก, คนแปลกหน้า, ผู้ที่ดูแตกต่าง, ชาวต่างประเทศ”) และคำว่า “phobia” (“ความกลัว, ความสยองหรือความเกลียดชังโดยเฉพาะในทางร้าย”)
แต่ใน “พจนานุกรมจิตวิทยา” ให้ความหมายไว้อย่างกว้างๆ ว่าคือ “ความกลัวคนแปลกหน้า” ตามความหมายของพจนานุกรมภาษาอังกฤษ ฉบับออกซฟอร์ดหมายความได้ทั้งความกลัวหรือความชังที่มิใช่ที่มีต่อบุคคลจากอีกประเทศหนึ่ง และรวมทั้งบุคคลจากวัฒนธรรมอื่น, จากวัฒนธรรมรอง (subculture) หรือจจากผู้ที่มีความเชื่อที่แตกต่างออกไป หรือพูดสั้นๆ ได้ว่าต่อผู้ใดก็ได้ที่มีลักษณะที่แตกต่างจากตนเองทางด้านที่มา, ศาสนา, ความเชื่อ, อุปนิสัย, ภาษา หรือปัจจัยอื่นๆ ขณะที่อาจจะกล่าวได้ว่า กลุ่มที่ถูกชังเป็นกลุ่มที่ไม่ยอมรับโดยสังคมแต่ตามความเป็นจริงแล้วผู้ที่มีความชังชาวต่างชาติเท่านั้นที่เป็นผู้มีความเชื่อว่ากลุ่มบุคคลที่ตนชังไม่ควรที่จะเป็นที่ยอมรับโดยสังคม ขณะที่ผู้ที่มีความชังทราบว่าตนเองเต็มไปด้วยความชังต่อชนกลุ่มหนึ่งกลุ่มใดโดยเฉพาะ แต่อาจจะไม่ยอมรับว่าความคิดดังว่าเป็นความกลัว
วิกิพีเดียภาษาเกาหลี
วิกิพีเดียภาษาเกาหลี (한국어 위키백과) เป็นสารานุกรมวิกิพีเดียที่จัดทำขึ้นในภาษาเกาหลี เริ่มสร้างเมื่อวันที่ 11 ตุลาคม ค.ศ. 2002 โดยมีบทความถึง 10,000 บทความในวันที่ 4 มิถุนายน ค.ศ. 2005 ปัจจุบันวิกิพีเดียภาษาเกาหลีมีบทความทั้งหมด บทความ (September )
การเมือง
กลุ่มสิทธิมนุษยชนได้ส่งสำเนาของวิกิพีเดียภาษาเกาหลีเข้าสู่ประเทศเกาหลีเหนือด้วยแท่ง USB ที่เกี่ยวกับบอลลูน
สะพานคอมโพสิต
สะพานคอมโพสิต เป็นสะพานสำหรับรถไฟ 1 ใน 3 แห่งที่ถูกสร้างขึ้นเพื่อเชื่อมทางรถไฟข้ามหุบเขาบนเส้นทางรถไฟสายเหนือ ระหว่างสถานีรถไฟแม่ตานน้อย อำเภอห้างฉัตร จังหวัดลำปาง กับสถานีรถไฟขุนตาน อำเภอแม่ทา จังหวัดลำพูน บริเวณหลักกิโลเมตรที่ 676.754 เป็นสะพานคอมโพสิตแห่งแรกของการรถไฟแห่งประเทศไทย
สะพานคอมโพสิต ไม่ได้ถูกสร้างขึ้นมาพร้อมกับเส้นทางรถไฟสายนี้ แต่เป็นสะพานที่ถูกสร้างขึ้นเพื่อทดแทนสะพานห้าหอ ที่สร้างขึ้นใช้งานตั้งแต่ปี พ.ศ. 2458 ซึ่งมีสภาพไม่สมบูรณ์ ไม่มั่นคงไม่ปลอดภัย และไม่มีความคุ้มค่าที่จะบูรณะซ่อมแซม ผู้เชี่ยวชาญจากการรถไฟแห่งชาติญี่ปุ่น ได้ให้คำแนะนำว่าควรสร้างสะพานขึ้นใหม่ใกล้เคียงกับสะพานเดิม การรถไฟแห่งประเทศไทย จึงสร้างเป็นสะพานคอมโพสิต (Composite Girder) โดยมีช่วงสะพาน 5 ช่วง ความยาวแต่ละช่วงยาว 15 30 30 30 15 เมตรตามลำดับ รวมความยาวทั้งสิ้น 120.00 เมตร ตอม่อสะพานเป็นคอนกรีตเสริมเหล็กภายในกลวง คานสะพานเป็นเหล็ก ตัวสะพานเป็นกระบะคอนกรีต สร้างแล้วเสร็จเมื่อวันที่ 20 สิงหาคม พ.ศ. 2510 และเปิดใช้งานเมื่อวันที่ 12 ธันวาคม พ.ศ. 2510 โดยใช้งบประมาณทั้งสิ้น 6,782,000 บาท
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา เป็น 1 ใน 4 คณะแรกที่จัดตั้งของมหาวิทยาลัยเทคโนโลยีราชมงคลล้านนา มีสำนักงานคณบดีตั้งอยู่ในพื้นที่มหาวิทยาลัยเทคโนโลยีราชมงคลล้านนา ถนนห้วยแก้ว ตำบลช้างเผือก อำเภอเมืองเชียงใหม่ จังหวัดเชียงใหม่ เปิดสอนระดับประกาศนียบัตรวิชาชีพชั้นสูง (ปวส.) ระดับปริญญาตรี และระดับปริญญาโท
ประวัติ
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา เป็นหน่วยงานที่จัดตั้งขึ้นตามพระราชบัญญัติมหาวิทยาลัยเทคโนโลยีราชมงคล พ.ศ. 2548 ซึ่งรวมเอาวิทยาเขตต่างๆ ของสถาบันเทคโนโลยีราชมงคล เข้าด้วยกันเป็นมหาวิทยาลัยเทคโนโลยีราชมงคลทั้ง 9 แห่ง โดยมหาวิทยาลัยเทคโนโลยีราชมงคลล้านนา ได้จัดตั้งคณะวิทยาศาสตร์และเทคโนโลยีการเกษตรขึ้น เพื่อจัดการศึกษาในระดับประกาศนียบัตรวิชาชีพชั้นสูง (ปวส.) ระดับปริญญาตรี และระดับบัณฑิตศึกษา
คณะวิทยาศาสตร์และเทคโนโลยีการเกษตร มหาวิทยาลัยเทคโนโลยีราชมงคลล้านนา มีการจัดการศึกษาใน 6 เขตพื้นที่ของมหาวิทยาลัย ได้แก่ เชียงใหม่ ลำปาง เชียงราย น่าน พิษณุโลก และตาก   คณะวิทยาศาสตร์และเทคโนโลยีการเกษตร มีการดำเนินการผลิตนักศึกษาด้วยหลักสูตรของคณะใน 4 เขตพื้นที่คือ พิษณุโลก ลำปาง น่าน และตาก
หลักสูตรที่เปิดสอน
คณะวิทยาศาสตร์และเทคโนโลยีการเกษตร เปิดทำการสอนทั้งในระดับประกาศนียบัตรวิชาชีพชั้นสูง (ปวส.) จำนวน 6 หลักสูตร ระดับปริญญาตรีจำนวน 6 หลักสูตร และระดับบัณฑิตศึกษาในระดับปริญญาโทจำนวน 2 หลักสูตร นับเป็นคณะแรกของมหาวิทยาลัยเทคโนโลยีราชมงคลล้านนาที่เปิดทำการสอนในระดับบัณฑิตศึกษา ในปีการศึกษา 2562 มีจำนวนนักศึกษารวม 1,200 คน จำแนกเป็นนักศึกษาระดับประกาศนียบัตรวิชาชีพชั้นสูง (ปวส.) 159 คน  นักศึกษาระดับปริญญาตรี 1,013 คนและนักศึกษาระดับปริญญาโท 28 คน
ปัจจุบันมีสาขาและหลักสูตรที่เปิดทำการสอน ดังนี้
จำนวนคณาจารย์
ในปีการศึกษา 2562 มีจำนวนอาจารย์ประจำจำนวนรวม 268 คน ประกอบด้วย รองศาสตราจารย์ จำนวน 14 คน ผู้ช่วยศาสตราจารย์ จำนวน 86 คนและอาจารย์ที่่ยังไม่มีตำแหน่งวิชาการ จำนวน 168 คน หมายเหตุ: รายการที่ 1: ทศนิยมหมายถึงมีระยะเวลาปฏิบัติงานไม่ถึง 1 ปี
กิจกรรมนักศึกษา
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่
การรับรองมาตรฐานการศึกษา
คณะวิทยาศาสตร์และเทคโนโลยีการเกษตร ได้รับการรับรองมาตรฐานการศึกษาจากสำนักงานรับรองมาตรฐานและประเมินคุณภาพการศึกษา ในปีการศึกษา 2562 มีผลการประเมินมาตรฐานในภาพรวมอยู่ในระดับ "ดีมาก" (ได้คะแนน 4.58 จากคะแนนเต็ม 5) โดยองค์ประกอบที่ 1:  การผลิตบัณฑิต มีผลการประเมินในระดับดี (4.41) องค์ประกอบที่ 2: การวิจัย มีผลการประเมินในระดับดี (4.35)  องค์ประกอบที่ 3: การบริการวิชาการ  มีผลการประเมินในระดับดีมาก (5.0) องค์ประกอบที่ 4: การทำนุบำรุงศิลปะและวัฒนธรรม มีผลการประเมินในระดับดีมาก (5.0) และองค์ประกอบที่ 5: การบริหารจัดการ มีผลการประเมินในระดับดีมาก (5.0)
ปลาค้อถ้ำพระวังแดง
ปลาค้อถ้ำพระวังแดง เป็นปลาน้ำจืดชนิดหนึ่ง มีชื่อวิทยาศาสตร์ว่า Schistura spiesi อยู่ในวงศ์ปลาค้อ (Balitoridae) มีลักษณะลำตัวค่อนข้างป้อม สีเนื้ออมชมพูและเหลืองอ่อน ครีบมีสีใสสีเหลืองเรื่อ ๆ ตัวผู้มีส่วนหลังโค้งนูน รูจมูกมีติ่งแหลมคล้ายหนวด ตาลดขนาดเล็กจนมีขนาดเล็กมากจนเป็นจุดเล็ก ๆ เนื่องจากไม่ได้ใช้งานเพราะอาศัยอยู่ในถ้ำลึก ปากมีขนาดหนา
มีลำตัวยาวประมาณ 8–13 เซนติเมตร เป็นปลาที่เพิ่งถูกค้นพบเมื่อ ค.ศ. 2003 โดยนักมีนวิทยาชาวไทยและนักมีนวิทยาชาวสิงคโปร์ เป็นปลาถิ่นเดียวที่พบเฉพาะในถ้ำพระวังแดง ในอุทยานแห่งชาติทุ่งแสลงหลวง จังหวัดพิษณุโลก โดยอยู่ลึกเข้าไปตั้งแต่ 100 เมตรขึ้นไป โดยอาศัยอยู่เป็นกลุ่มเล็ก ๆ 3–10 ตัว ในฤดูผสมพันธุ์ตัวผู้จะต่อสู้กันเพื่อแย่งตัวเมีย
ปัจจุบันปลาค้อถ้ำพระวังแดงเป็นสัตว์น้ำคุ้มครองตามประกาศของกรมประมง และพบได้เฉพาะถิ่นเดียวในประเทศไทยเท่านั้น
หฺวายหนาน
หฺวายหนาน เป็นนครระดับจังหวัดทางตอนกลางค่อนไปทางเหนือของมณฑลอานฮุย ประเทศจีน มีอาณาเขตติดต่อกับนครเหอเฝย์ที่อยู่ทางด้านใต้ หฺวายหนานเป็นศูนย์กลางการผลิตถ่านหินที่ใหญ่ที่สุดของประเทศจีน มีประชากรในปี 2020 จำนวน 3,033,528 คน
ประวัติ
เมืองนี้ก่อตั้งมาตั้งแต่ปี พ.ศ. 381 โดยกษัตริย์หลิวอัน ผู้เคร่งครัดในลัทธิเต๋าซึ่งต่อมาถูกกล่าวหาว่าเป็นกบฏต่อราชวงศ์ฮั่น หลิวอันไม่สามารถแก้ข้อกล่าวหาได้จึงกระทำ อัตวินิบาตกรรม ในปี พ.ศ. 423 หลิวอันนั้นได้ชื่อว่าเป็น "บิดาแห่งเต้าหู้" เขาร่วมกับนักบวชลัทธิเต๋าได้พยายามนำส่วนผสมต่าง ๆ มาทดลองทำเต้าหู้หลาย ๆ แบบ เนื่องจากมารดาไม่สบายไม่สามารถกินดื่มได้โดยสะดวกเพื่อเป็นการทดแทนคุณของมารดา หลิวอันได้พยายามทดลองสูตรทำเต้าหู้ต่าง ๆ ไว้มากมาย กล่าวกันว่าเต้าหู้แทบทุกรูปแบบที่วางขายกันในปัจจุบันนี้ สร้างสรรค์โดยหลิวอันทั้งสิ้น
เขตการปกครอง
นครระดับจังหวัดหฺวายหนานแบ่งออกเป็น 7 เขตการปกครองระดับอำเภอ ประกอบด้วย 5 อำเภอ และ 2 อำเภอ
และยังแบ่งย่อยลงอีกเป็น 66 เขตการปกครองระดับตำบล ได้แก่ 24 เมือง, 23 ตำบล และ 19 แขวง
ภูมิศาสตร์
ใจกลางเมืองตั้งอยู่บนที่ราบริมฝั่งทางใต้ของแม่น้ำหฺวาย ติดกับทะเลสาบเกาถังทางทิศตะวันออกและติดกับพื้นที่เนินเขาที่เป็นป่าทางทิศใต้ และพื้นที่ทางทิศตะวันตกเป็นเขตปากงชาน และอำเภอโช่ว
เศรษฐกิจ
หฺวายหนานเป็นศูนย์กลางการผลิตถ่านหินขนาดใหญ่ โดยมีปริมาณการผลิต 43.28 ล้านตันในปี 2006
เมืองนี้เป็นสถานที่จัดงานเทศกาลวัฒนธรรมเต้าหู้ครั้งที่ 17 เมื่อวันที่ 15–17 กันยายน 2010 รวมถึงนิทรรศการผลิตภัณฑ์ถั่วแห่งชาติ
แดเนียลล์ ดิโลเรนโซ
แดเนียลล์ สเตฟฟานี ดิโลเรนโซ เป็นผู้เข้าแข่งขันรายการ เซอร์ไวเวอร์ ปานามา โดยเธอเป็นรองชนะเลิศโดยแพ้ให้กับ อาราส บาสเคาสคาส ต่อมาในปี 2010 เธอได้รับเลือกให้มาแข่งอีกครั้งใน เซอร์ไวเวอร์ ฮีโร่ ปะทะ วายร้าย โดยเธอถูกโหวตออกวันที่ 33 เป็นลูกขุนคนที่ 6 แดเนียลล์เป็นเภสัชกร ปัจจุบันอายุ 29 ปี เกิดเมื่อวันที่ 3 มิถุนายม 1981 (แข่งครั้งแรกอายุ 24 ปีและฤดูกาลต่อมาอายุ 28 ปี) แดเนียยล์ชนะสิทธิ์คุ้มกัน 2 ครั้ง(จากฤดูกาลที่ 12 1ครั้ง และ ฤดูกาลที่ 20 อีก 1ครั้ง)
เซอร์ไวเวอร์ ปานามา
แดเนียลล์เป็นสมาชิกเผ่าดั้งเดิมของ บาโยเนกต้า ก่อนถูกสลับเผ่าไปอยู่ คาซาย่า แดเนียลล์เป็นคนเปลี่ยนใจของเพื่อนร่วมเผ่าเพื่อให้โหวต เมลินดา ไฮเดอร์ และ บ๊อบบี้ มาสัน ออกเพื่อเก็บ บรูซ คาเนะกาอิ คนที่อายุมากที่สุดในเผ่าทำให้ เชน พาวเวอร์ส ไม่พอใจเธอและทะเลาะกับกับเธออยู่บ่อยๆ แต่กระนั้น แดเนียลล์ ก็เป็นตัวสำคัญที่ทำให้คาซาย่าแน่นเป็นบึกแผ่นและเก็บเผ่า ลา มินา ออกจนหมดเหลือเพียง เทอร์รี ดีทซ์ คนเดียวที่ยังรอดอยู่เพราะเขาชนะสิทธิคุ้มกันรวดถึง 5 ครั้งเป็นเหตุให้เผ่าคาซาย่าต้องล่มสลายและโหวตกันเองจนเหลือเพียงสี่คน ครั้งนั้น อาราส บาสเคาสคาส ชนะรางวัลไปร่องเรือโดยสามารถเลือกเพื่อนไปได้หนึ่งคนแต่เขากลับเลือก ซิรี ฟิลด์ส ไปเป็นเหตุให้ แดเนียลล์ ไม่พอใจและหันไปร่วมมือกับ เทอร์รี ดีทซ์ แทนโดยรู้อยู่แล้วว่าผลโหวตต้องออกมาเสมอกันคือ 2-2 โดยต้องมีการแข่งจุดไฟตัดสินเธอสามารถจุดไผเอาชนะมาได้เพราะผลพวงจากการที่ เทอร์รี่ สอนเธอ ณ วันที่ 38 เธอชนะสิทธ์คุ้มกันครั้งสุดท้ายและต้องเลือกคนไปรอบสุดท้ายกับเธอโดยเธอรู้อยู่ตั้งแต่ต้นว่าเธอไม่มีทางชนะแน่นอนเพราะคณะลูกขุนไม่ค่อยชอบเธอ เธอจึงเลือก อาราส บาสเคาสคาส ไปรอบสุดท้ายแทนและผลออกมาตามคาดเธอแพ้ให้กับ อาราส ด้วยคะแนน 5-2
เซอร์ไวเวอร์ ฮีโร่ ปะทะ วายร้าย
แดเนียลล์ได้กลับมาแข่งอีกครั้งในฤดูกาลนี้โดยเธออยู่เผ่า วายร้าย เธอถือว่าเตรียมตัวมาดีเพราะแข็งแกร่งกว่าเดิมและแผนสูงมากกว่าเดิมโดยเธอเลือกไปเป็นพันธมิตรกับ รัซเชล ฮัท และ พาร์วาตี แชลโลว์ซึ่งมีจำนวนน้อยกว่าพันธมิตรใหญ่ถึง 6-3 แต่ด้วยแผนการที่ถือว่าแยบยลของ รัซเซล ที่ส่งเครื่องรางคุ้มกันให้แก่ พาร์วาตี แชลโลว์ทำให้สามารถโหวต ไทสัน อพอสตอล ออกไปได้และเธอก็มีส่วนทำให้ เจอร์รี่ แมนทีย์ เปลี่ยนใจมาเข้ากับฝ่ายตัวเองและโหวต ร็อบ มาริเอโน ออกไปได้เธอยังเป็นคนเปลี่ยนเสียงโหวตทำให้ เบนจามิน "โค้ช" เวด ต้องออกไปแบบไม่รู้ตัว แดเนียลล์ กับ อแมนด้า คิมเมล มีเรื่องกันเล็กน้อยโดยต้นนเหตุคือเบาะแสเครื่องรางคุ้มกันแต่ผลสุดท้ายเธอได้ไปแต่คนหาเครื่องรางเจอกลับเป็น รัซเชล ฮัทวันที่ 33 รัซเชล ฮัท เกิดระแวงความสัมพันธ์ของเธอกับ พาร์วาตี จึงพยายามหาทางเอาเธอออกแต่ เธอรู้เรื่องเข้าจึงรีบไปเปลี่ยนเสียงเพื่อนร่วมเผ่าทันทีซึ่งดูเหมือนจะได้ผลเพราะเป้าพุ่งไปที่ รูเพิร์ท โบเนแฮม แต่ในสภาเผ่า เธอกับสติแตกและร้องไห้ฟูมฟายและปริปากบอกแผนการของ รัซเซล และ ความสนิทสนมของเธอกับ พาร์วาตี เป็นเหตุให้ รัซเซล ไม่พอใจและเปลี่ยนเสียงโหวตของตัวเองในสภาเผ่าทันที พร้อมขู่ เจอร์รี่ แมนทีย์ ให้โหวตตามมิฉะนั้น เจอร์รี่ จะเป็นรายต่อไปทำให้เธอถูกโหวตออกไปในวันที่ 33 เป็นลูกขุนคนที่ 6
อ้างอิง
www.cbs.com
วิทยาลัยเทคโนโลยีและสหวิทยาการ มหาวิทยาลัยเทคโนโลยีราชมงคลล้านนา
วิทยาลัยเทคโนโลยีและสหวิทยาการ มหาวิทยาลัยเทคโนโลยีราชมงคลล้านนา (CISAT) จัดตั้งขึ้นตามกฎกระทรวงเมื่อวันที่ 27 พฤศจิกายน พ.ศ. 2549 เพื่อรองรับการจัดการศึกษาระดับต่ำกว่าปริญญา และระดับปริญญา และสร้างทรัพยากรบุคคลด้านวิศวกรรมสถาปัตยกรรมศาสตร์และ บริหารธุรกิจ ให้มีพื้นฐานทางการศึกษาที่ดี มีทักษะที่ถูกต้องและเพียงพอสำหรับป้อนสู่การศึกษาต่อระดับปริญญา ให้ได้บัณฑิตนักปฏิบัติตามปรัชญาของมหาวิทยาลัย ตลอดจนเปิดโอกาสให้เยาวชนที่มีความสามารถพิเศษทางวิศวกรรม สถาปัตยกรรมหรือบริหารธุรกิจ หรือมีความสามารถพิเศษในทางการประดิษฐ์ การคิด การออกแบบ ความสามารถพิเศษทางวิทยาศาสตร์และเทคโนโลยี ได้เข้าศึกษาต่อในสาขาที่ถนัด เพื่อเป็นกลไกสำคัญในการพัฒนาและส่งเสริมงานทางด้านสายอาชีพได้อย่างมีประสิทธิภาพ
หลักสูตรที่เปิดสอน
วิทยาลัยมีรูปแบบการเรียนการสอนในรูปแบบเป็นโรงเรียนเตรียมอุดมศึกษาเทคโนโลยีที่รับนักเรียนชั้นมัธยมศึกษาปีที่ 3 เข้ามาเรียนที่โรงเรียน 3 ปีในระดับปวช.1-3 หรือเทียบเท่า ม.4-6 ใน 3 หลักสูตร คือ เตรียมวิศวกรรมศาสตร์ เตรียมสถาปัตยกรรมศาสตร์และเตรียมบริหารธุรกิจ
ปัจจุบันจัดการเรียนการสอนในพื้นที่ตำบลป่าป้อง อำเภอดอยสะเก็ด จังหวัดเชียงใหม่ จำนวน 3 หลักสูตร (ปวช.) และ 2 หลักสูตร (ปริญญาตรี) คือ
อย่ามาหลอกหลอนฉันอีก
อย่ามาหลอกหลอนฉันอีก เป็นซิงเกิลเปิดตัววงของ GHOST ที่ประกอบด้วยอดีตสมาชิก 3 คนของเอบีนอร์มัล (โอ่ง เก่ง และหนืด) มาก่อตั้งวงใหม่พร้อมด้วยเอก Sleeping Sheep ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย GHOST เพลงนี้ออกจำหน่ายครั้งแรกในวันที่ 27 มกราคม พ.ศ. 2560 ในร้านค้าไอทูนส์
หลังจากปล่อยเพลง อย่ามาหลอกหลอนฉันอีก ในร้านค้าไอทูนส์ ก็ได้ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ที่มีคนดาวน์โหลดมากที่สุด หลังจากปล่อยเพลงมาได้ไม่ถึง 24 ชั่วโมง
ส่วน Music Video นี้เผยแพร่ครั้งแรกในวันที่ 1 กุมภาพันธ์ พ.ศ. 2560 ทาง LINE TV และ 9 กุมภาพันธ์ พ.ศ. 2560 ทางยูทูปแซลแนลของมีเรคคอร์ดส
สุรเดช พินิวัตร์
สุรเดช พินิวัตร์ (เกิด 4 มีนาคม พ.ศ. 2542) ชื่อเล่น บาส เป็นนักร้องและนักแสดงชาวไทย มีชื่อเสียงจากการแสดงซีรีส์ เดือนเกี้ยวเดือน 2Moons The Series และการเป็นสมาชิกวง SBFIVE(เอสบีไฟฟ์)
ประวัติ
สุรเดชเกิดที่กรุงเทพมหานครฯ แต่เติบโตที่จังหวัดเชียงใหม่ มีเชื้อสายไทย อเมริกัน และจีน เขามีน้องสาว 2 คน คือ แพรไพลิน (ชื่อเล่น ปลายฝน) และณัฐกฤตา (ชื่อเล่น จีจี้) เป็นลูกพี่ลูกน้องกับชัยพล พูพาร์ต และทั้งสองคนยังเป็นหลานอาของไมเคิล พูพาร์ต
สุรเดชเคยศึกษาที่โรงเรียนมงฟอร์ตวิทยาลัยจนถึงระดับชั้นมัธยมต้น และย้ายมาศึกษาต่อที่โรงเรียนช่องฟ้าซินเซิงวาณิชบำรุงซึ่งเป็นโรงเรียนเอกชน 2 ภาษา(ไทย-จีน) แต่เมื่อเขาตัดสินใจเลิกเป็นนักกีฬาเทเบิลเทนนิสและผันตัวมาเป็นนักแสดง เขาจึงเปลี่ยนมาเข้าศึกษาในโปรแกรม GED (General Educational Development) คือ การสอบเทียบเท่าระดับมัธยมศึกษาตอนปลาย ปัจจุบันกำลังศึกษาระดับอุดมศึกษาที่คณะนิเทศศาสตร์ มหาวิทยาลัยหอการค้าไทย
เขาถนัดเล่นกีตาร์และเคยเรียนเล่นเปียโน และเคยเป็นนักกีฬาเทเบิลเทนนิสระดับเยาวชน ตัวแทนเขต 5 (ภาคเหนือ)
ณ ช่วงเวลานั้นเขาได้เข้าร่วมการแข่งขันเทเบิลเทนนิส กีฬาเยาวชนแห่งชาติ ระดับประเทศ ได้ตำแหน่งรองชนะเลิศอันดับ 2
เขามีคะแนนรวมติดเป็นหนึ่งในนักกีฬาเยาวชนทีมชาติเป็นลำดับสุดท้าย แต่ถูกเปลี่ยนตัวในภายหลัง เขาจึงตัดสินใจเปลี่ยนเส้นทางจากอาชีพนักกีฬาสู่การเป็นนักร้อง-นักแสดง
เขาเลือกที่จะลาออกจากโรงเรียนแล้วเดินทางมาที่กรุงเทพฯเพื่อเป็นนักแสดง ในช่วงแรกเขามักได้รับบท Main extra จึงยังไม่เป็นที่รู้จักมากนัก เขาใช้ชีวิตอยู่กรุงเทพฯเพียงลำพังอย่างยากลำบาก จนภายหลังเขาได้รับเลือกให้เป็นหนึ่งในนักแสดงนำในซีรีส์ 2Moons The Series (เดือนเกี้ยวเดือน) Season 1 รับบท วาโย  ซึ่งเป็นผลงานที่สร้างชื่อเสียงให้เขาและเพื่อนๆนักแสดงไปทั่วเอเชีย
หลังจากนั้นเขาและเพื่อนนักแสดง 2Moons The Series อีก 4 คนได้รวมตัวกันฟอร์มวงบอยแบนด์มีชื่อวงว่าSBFIVE(เอสบีไฟฟ์) บทบาทในวงที่เขาได้รับคือเป็น Center เต้นเสริมและร้องหลัก
ดาร์บีลอนดอน
ดาร์บีลอนดอน เป็นดาร์บีท้องถิ่นระหว่างหลายสโมสรที่ตั้งอยู่ในลอนดอน เมืองหลวงของประเทศอังกฤษ ส่วนใหญ่จะสื่อถึงการแข่งขันฟุตบอลระหว่างสโมสร และความขัดแย้งของผู้สนับสนุนทั้งสองสโมสร ในฤดูกาล 2016–17 มีทั้งหมด 13 สโมสรในเกรตเตอร์ลอนดอนที่ลงเล่นในพรีเมียร์ลีกและฟุตบอลลีก ดาร์บีลอนดอนที่รุนแรงที่สุด ได้แก่ อาร์เซนอล พบ ทอตนัมฮอตสเปอร์ และ มิลล์วอลล์ พบ เวสต์แฮมยูไนเต็ด
สโมสรในลอนดอน
สโมสรในอดีต ได้แก่ เทมส์ และวิมเบิลดัน
ตืร์กเมนาบัต
ตืร์กเมนาบัต (Türkmenabat, Түркменабат) ในอดีตและยุคกลางมีชื่อว่า ชาร์ดโซว์ (Чарджоу, Chardzhou; Çärjew, Чәрҗев) ( แชฮอร์จูย หมายถึง 'ลำธารสี่แห่ง') และในสมัยโบราณว่า อามุล (Āmul) เป็นเมืองที่มีขนาดใหญ่เป็นอันดับสองในประเทศเติร์กเมนิสถานและเป็นเมืองหลักของจังหวัดเลบัป เมืองนี้มีประชากรประมาณ 254,000 คน ใน ค.ศ. 1924 ถึง 1927 เมืองนี้เคยเปลี่ยนชื่อเป็นเลนินสก์ เพื่อเป็นเกียรติแก่วลาดีมีร์ เลนิน
รางวัลภาพยนตร์แห่งชาติ สุพรรณหงส์ ครั้งที่ 7
'''พิธีมอบรางวัลภาพยนตร์แห่งชาติ สุพรรณหงส์ ครั้งที่ 7 ประจำปี พ.ศ. 2540''' จัดขึ้นเมื่อวันที่ 4 เมษายน พ.ศ. 2541
ธนาคารแห่งประเทศไทย
ธนาคารแห่งประเทศไทยจัดตั้งขึ้นหลังจากประเทศไทยได้มีธนาคารพาณิชย์ทั้งของรัฐและเอกชนเริ่มดำเนินการไปก่อนหน้านั้นแล้ว ภารกิจและหน้าที่ของธนาคารแห่งประเทศไทยเดิมซ้อนเหลื่อมอยู่กับกระทรวงการคลังและได้มีการเปลี่ยนแปลงมาเป็นลำดับหลังจากที่ระบบการเงินของโลกพัฒนาไปและมีวิกฤตเศรษฐกิจครั้งสำคัญต่าง ๆ